
Yellow 

Face's 

Drøm 

og  dens 

Budska 

b  til   os. 

»Og  nu  ønsker  jeg  at  profetere  noget  mere  angaaende 
Jøderne  og  Hedningerne.  Thi  efter  at  Bogen,  hvorom  jeg 
har  talet,  skal  komme  frem  og  blive  skrevet  for  Hednin- 
gerne samt  forseglet  igen  til  Herren,  skulde  mange  tro  de 
Ord,  der  er  skrevne,  og  de  skulde  bringe  dem  til  de  over- 
blevne af  vor  Sæd.  Og  da  skulde  de  overblevne  af  vor  Sæd 
faa  Kundskab  om  os,  hvorledes  vi  kom  ud  fra  Jerusalem 
og  om,  at  de  nedstamme  fra  Jøderne.  Og  Jesu  Kristi  Evan- 
gelium skal  kundgøres  blandt  dem,  og  saaledcs  skulde  de 
atter  komme  til  Kundskab  om  deres  Forfædre  og  ligeledes 
til  den  Kundskab,  som  fandtes  iblandt  deres  Fa^dre  angaa- 
ende Jesus  Kristus.«  H.  Nephi  30:  3 — 5. 


Mormons  Bog,  der  giver  en  Beretning  om  de  amerikan- 
ske Indianeres  Forfæ^dre  og  om  Herrens  Pagter  med  dem 
er  begyndt  at  blive  kendt  blandt  dem,  og  naar  den  er  kendt 
ogsaa  i  høj  Grad  paaskønnet. 

Præ^sident  Edward  J.  Wood,  der  er  Præ^sident  for  Alberta 
Tempel,  har  fortalt  følgende  interessante  Historie  om, 
hvorledes  nogle  Indianere  lærte  denne  Bog  at  kende. 

I  Efteraaret  1909  kom  en  smukt  udseende  Indianer,  der 
præsenterede  sig  som  Yellow  Face  ind  i  Cardston.  Han  for- 
talte, at  han  havde  tyve  Familier  af  Cree  Stammen  fra 
Østkanada  med  sig,  og  at  de  vandrede  omkring  i  Landet 
for  at  finde  et  godt  Jagtdistrikt.  Da  de  syntes  godt  om 
Distriktet  omkring  Alberta,  bad  de  om  Tilladelse  til  at  slaa 
Lejr  paa  nogle  uopdyrkede  Marker  her.  Yellow  Face  havde 
nogle  veluddannede  unge  Mænd  i  sit  Selskab,  som  talte 
temmeligt  godt  Engelsk,  og  som  fungerede  som  Tolke.  De 
havde  et  Skriftsprog,  hvis  Tegn  meget  lignede  dem,  vi  fin- 
der paa  Billederne  i  Abrahams  Bog  i  Den  kostelige  Perle. 
Yellow  Face  selv  var  en  smuk  Mand  med  skarpe  Træk,  en 
smukformet  Pande  og  dybtsiddende  Øjne.  Han  havde  en 
lidt  lysere  Hudfarve  end  Fuldblodsindianere  og  var  næsten 
seks  Fod  høj.  Han  syntes  meget  intelligent  og  væ^rdig  i  sin 
Holdning  og  Væsen. 

Vi  førte  ham  og  hans  Selskab  mod  Vest,  hvor  der  fand- 
tes mange  Søer  og  rigelig  Græs  til  deres  Heste;  men  et  Par 
Dage  efter  sendte  Yellow  Face  mig  den  Besked,  at  de  hel- 

lerc  vilde  slaa  Lejr  i  den  øvre  Del  af  Cochranc  Ranch  Lan- 
det, og  at  hans  Sclskah  midlertidigt  havde  slaaet  Lejr  ved 
Bellyfloden  nærved  Broen,  hvor  de  ventede  for  at  høre, 
hvorledes  jeg  vilde  stille  mig  med  Hensyn  til  deres  Jagen 
paa  Kirkens  Jord.  Jeg  gav  dem  den  Besked,  at  hvis  de  vilde 
gaa  ud  paa  Markerne  for  at  arbejde,  kunde  de  tjene  lidt 
paa  denne  Maade  og  ogsaa  faa  Lov  til  at  jage.  De  spildte 
ingen  Tid,  og  snart  kunde  de  rejse  ind  til  Mountain  View  — 
en  By  fem  eng.  Mil  fra  deres  Lejrplads  med  Varer  til  at 
sælge  —  Moskushuder,  smukke  Mokasiner  og  indianske 
Kuriositeter.  I  Løbet  af  Jagtsæsonen  foretog  de  sig  i  det 
hele  taget  en  Del  Handel  i  Cardston  og  Mountain  View. 
De  syntes  meget  nysgerrige  med  Hensyn  til  vore  Møder  og 
bad  om  Tilladelse  til  at  ovcrvan-e  disse  saavel  som  Sam- 
menkomster af  forskellig  Art.  Men  de  talte  kun  meget  lidt, 
naar  de  var  sammen  med  os.  Da  Sæsonen  var  forbi,  kom 
de  og  sagde  høfligt  Farvel  og  syntes  i  det  hele  taget  at 
paaskønne  den  Tilladelse,  vi  havde  givet  dem  til  at  jage  i 
vort  Distrikt. 

De  kom  igen  det  næste  Aar  og  ligeledes  det  næ^ste  igen 
og  handlede  paa  samme  Maade,  som  de  havde  gjort  i  For- 
vejen; men  de  syntes  ikke  at  interessere  sig  for  at  blive 
bekendte  med  os.  Saa  en  Dag  paa  Slutningen  af  Sæsonen 
det  tredie  Aar  sendte  Yellow  Face  Bud  til  Biskoppen,  at 
han  straks  skulde  komme  op  til  deres  Lejr  og  mødes  med 
deres  Raad. 

Biskoppen  gik,  idet  han  undrede  sig  over,  hvad  de  vilde 
ham.  Da  han  naaede  Lejren,  rejste  Yellow  Face  sig  og  bad 
ham  om  at  staa  midt  i  Kredsen  af  det  forsamlede  Raad  og 
tale  til  dem.  Biskoppen  vidste  næppe,  hvad  han  skulde 
tale  om;  men  han  prøvede  gennem  deres  Tolk  at  forklare 
dem  Evangeliets  første  Principper  og  andre  af  det  gengivne 
Evangeliums  Sandheder,  som  han  troede,  de  maatte  kunne 
forstaa.  Han  talte  godt  en  halv  Time;  men  han  syntes  ikke, 
de  var  videre  interesserede,  saa  han  satte  sig  ned  og  be- 
gyndte at  tale  med  dem  om  lokale  Nyheder  og  inviterede 
dem  til  Møde  i  Mountain  View. 

Han  skulde  lige  til  at  gaa,  da  Yellow  Face  spurgte  ham, 
om  han  ikke  havde  noget  nyt  at  fortælle  dem  —  idet  han 
sagde  til  ham,  at  de  ikke  interesserede  sig  for,  hvad  han 
allerede  havde  fortalt  dem.  »Har  du  vor  Bog?«  spurgte  han. 
»Ja,«  svarede  Biskoppen,  »vi  har  Bogen  om  dit  Folk.  Jeg 
vil  fortælle  jer  om  Mormons  Bog.« 

Da  han  fortalte  dem,  at  han  vilde  fortælle  dem  om  en 
Bog,  var  alles  Øjne  rettet  mod  ham.  De  lyttede  meget  inter- 
esseret, og  Biskoppen  blev  atl)rudt  saa  hyppigt  af  Tolken, 
at  det  var  næsten  umuligt  for  ham  at  komme  til  at  slutte 

igen.  Da  han  omsider  var  færdig,  var  de  alle  meget  begej- 
strede og  bød  ham  sætte  sig  paa  Yellow  Face's  Plads.  Saa 
sagde  Yellow  Face  paa  sin  værdige  Maade,  at  han  nu  vilde 
fortælle  sin  Historie.  Da  han  gjorde  dette,  rettedes  alles 
Blik  mod  ham. 

»Aar  førend  vort  Selskab  først  kom  hertil,  blev  jeg  me- 
get syg.  Nogle  af  mine  Venner,  som  jeg  vidste  havde  været 
døde  i  mange  Aar,  kom  og  fortalte  mig,  at  jeg  snart  vilde 
blive  bedre;  men  at  jeg  senere  vilde  blive  syg  igen,  og  at 
jeg  denne  Gang  vilde  dø;  men  min  Familie  maatte  ikke 
tro,  at  jeg  var  død  og  begrave  mig,  for  jeg  skulde  ikke  be- 
graves, førend  mit  Legeme  var  fuldstændig  koldt  over  det 
hele.  Da  jeg  vaagnede,  kaldte  jeg  min  Familie  til  mig  og 
ogsaa  de  fem  Høvdinges  Raad,  som  jeg  var  Medlem  af,  og 
jeg  fortalte  dem  om  min  Drøm;  men  de  lo  ad  mig  og 
troede  ikke  derpaa;  men  jeg  var  bange.  Tiden  gik,  og  en 
Dag  nogen  Tid  derefter,  blev  jeg  igen  syg.  Jeg  frygtede 
straks,  at  min  Drøm  skulde  gaa  i  Opfyldelse,  saa  jeg  ad- 
varede min  Familie  mod  at  være  for  raske  med  at  begrave 
mig,  selvom  jeg  døde;  men  ikke  begrave  mig,  førend  de 
var  ganske  sikre  paa,  at  jeg  var  fuldstændig  kold  over 
det  hele. 

Jeg  blev  svagere  og  svagere,  til  jeg  forlod  mit  Legeme 
og  kom  blandt  nogle  Indianere,  som  jeg  kendte  og  nogle, 
som  jeg  ikke  kendte,  fordi  de  havde  været  døde  saa  mange 
Aar.  Men  de  var  slet  ikke  døde,  og  de  fortalte  mig,  at  dø 
kun  var  at  forlade  sit  jordiske  Legeme  og  at  komme  hen, 
hvor  de  var.  Om  mig  sagde  de,  at  jeg  skulde  gaa  tilbage  til 
mit  Legeme  igen  endnu  nogle  Aar.  De  sagde,  at  jeg  skulde 
rejse  omkring  blandt  de  hvide  Mennesker,  til  jeg  fandt  en 
Bog,  som  vilde  fortælle  mine  levende  indianske  Venner  om, 
hvem  de  var  og  om  deres  døde  Forfædre.  De  gav  mig  disse 
fem  Nøgler,  hvorved  jeg  kunde  vide,  hvem  dette  hvide  Folk 
var: 

1.  De  vil  lade  jer  slaa  Lejr  paa  deres  eget  Distrikt  og 
lade  jer  jage  der. 

2.  De  vil  behandle  jer  ligesom  en  af  dem  selv,  naar  I 
handler  med  dem. 

3.  De  vil  invitere  jer  til  deres  Møder  og  bede  jer  om  at 
tale. 

4.  De  vil  invitere  jer  til  Bords  med  sig. 

5.  De  vil  besøge  jer  i  jeres  Lejr,  og  deres  Mænd  vil  ikke 
besvære  jeres  Kvinder  eller  forulempe  nogen  af  jer. 

»Naar  du  finder  et  saadant  Folk,  lad  dem  da  mødes  med 
dit  Raad  og  lad  dem  fortælle,  hvad  de  tror  paa,  og  de  vil 
fortælle  dig  om  denne  Bog.« 

Jeg  vaagnede  og  fandt,  at  min  Hustru  og  mine  Vennei' 
lige  havde  besluttet  at  ville  begrave  mit  Legeme,  da  jeg 
havde  været  død  flere  Dage  og  var  fuldstændig  kold  over 
det  hele  med  Undtagelse  af  en  lille  Plet  over  mit  Hjerte; 
men  da  jeg  kom  tilbage  til  Livet  og  fortalte  dem,  hvor  jeg 
havde  været,  og  at  vore  døde  indianske  Venner  slet  ikke 
var  døde,  undredes  de  meget.  Da  jeg  sagde  til  dem,  at  jeg 
vilde  udvælge  tyve  Familier  og  rejse  omkring,  indtil  jeg 
fandt  Bogen,  undredes  de  igen;  men  da  de  alle  troede  paa 
en  Gud,  sagde  de,  at  de  vilde  følge  mig.  Saa  vi  organiserede 
vort  lille  Selskab  og  begyndte  paa  vor  Rejse.  Vi  slog  mange 
Gange  Lejr  og  vandrede  rundt  i  mange  Sæsoner;  men  vi 
Indianere  har  kun  faa  sande  Venner,  og  det  var  vanskeligt 
at  finde  et  Folk,  som  passede  med  de  fem  Nøgler,  indtil  vi 
kom  blandt  jer.« 

Yellow  Face  var  blevet  helt  veltalende  ved  at  fortælle  om 
sit  vidunderlige  Besøg  blandt  de  døde  dog  levende  Indiane- 
re, som  han  benævnede  dem,  og  førend  han  satte  sig  ned, 
bad  han  om  Bogen.  Biskoppen  fik  fat  i  en  Hest  og  red  fem 
eng.  Mil  for  at  hente  en  Mormons  Bog.  Da  han  kom  tilbage, 
sad  Raadet  og  ventede,  som  da  han  havde  forladt  dem.  Han 
gav  Yellow  Face  Bogen,  og  denne  tog  den,  som  om  den 
altid  havde  tilhørt  ham  og  sagde,  at  det  var  hans  Bog,  fordi 
det  var  en  Historie  om  hans  Folk,  baade  de,  der  var  døde 
og  de,  der  levede. 

Efter  dette  meget  interessante  Besøg,  som  Biskoppen 
havde  haft  med  Indianerne,  mødte  jeg  Yellow  Face  i  Bi- 
skoppens Hjem,  og  han  fortalte  os,  hvorledes  han  havde 
lagt  Mærke  til  os,  og  om  hans  store  Overraskelse,  da  jeg 
sagde  til  hans  Selskab,  at  de  kunde  slaa  Lejr  paa  Kirkens 
Jord  og  om  Hensigten  med,  at  de  slog  Lejr  lige  ved  Hoved- 
vejen, saaledes  at  flere  af  Grenens  Medlemmer  maatte  igen- 
nem Indianerlandsbyen,  naar  de  skulde  til  Møde  og  om,  at 
de  var  kommet  tre  forskellige  Gange  for  at  se,  om  vi  for- 
andrede vor  Holdning  mod  dem.  Han  fortalte  os  ogsaa  om 
mange  af  sin  Stammes  Religionsprincipper,  som  var  meget 
interessante  for  os  at  høre  om. 

Han  tog  derpaa  Mormons  Bog,  som  han  kaldte  sin  længe 
tabte  Bog  og  gemte  den  mellem  deres  Værdisager,  som  de 
altid  bærer  i  en  særskilt  Hjorteskindsæk.  Disse  Ting  bliver 
af  Stammen  betragtet  som  hellige  og  kun  vist  frem  ved 
sjældne  Lejligheder. 

Yellow  Face  og  hans  Selskab  syntes  nu  tilfredse  og  rej- 
ste snart,  da  de  nu  ingen  Aarsag  havde  til  at  blive  længere 
hos  os;  men  vi  hørte  mange  Gange  siden  om,  hvorledes  de 
plejede  at  slaa  Lejr  ved  Hovedvejene,  Yellow  Face  plejede 
da  at  hente  sin  dygtigste  Tolk  og  sammenkalde  Stammens 

Medlemmer  og  læse  højt  i  Mormons  Bog  for  dem.  Vi  hørte 
ogsaa,  at  han  læste  i  den  for  mange,  der  undrede  sig  over, 
hvad  den  indeholdt  og  syntes  ikke  saa  lidt  stolt,  naar  nan 
fortalte  dem,  at  det  var  en  Historie  om  hans  Folk.« 

I  denne  Historie  om  Yellow  Face's  Drøm  ser  vi  en  delvis 
Opfyldelse  af  den  Profeti  i  Mormons  Bog,  som  jeg  indledede 

med Og  Bogen,  hvorom  jeg  har  talet,  skal  komme 

frem  og  blive  skrevet  for  Hedningerne  samt  forseglet  igen 
i  Herren,  og  mange  skulde  tro  de  Ord,  der  skrevet  og  bringe 
dem  til  de  overblevne  af  vor  Sæd.  *  *  *  Og  da  skulde  de 
fryde  sig;  thi  de  skulde  forstaa,  at  det  er  en  Velsignelse 

til  dem  fra  Guds  Haand.« —  Opfyldelsen   af  dette 

Skriftsted  skulde  være  et  stort  Bevis  for  alle  angaaende 
Mormons  Bogs  Guddommelighed. 

En  anden  Bekræftelse  paa  Mormons  Bogs  Ægthed,  som 
vi  finder  i  denne  lille  Historie,  er  den  Kendsgerning,  at 
Yellow  Face's  Stamme  havde  et  Skriftsprog,  der  nøje  lig- 
nede det  ældgamle  hebræiske  Sprogs —  det  Sprog 

Abraham  benyttede  ved  Nedskrivningen  af  sin  Bog.  Hvor- 
ledes havde  denneyorholdsvis  uciviliserede  Indianerstam- 
me faaet  Kendskab  til  dette  Sprog?  Kan  der  gives  en  mere 
logisk  Forklaring  herpaa  end  den.  Mormons  Bog  giver  os, 
nemlig,  at  Indianernes  Forfædre  var  Jøder,  som  kom  ovre 
fra  Palæstina.  Der  findes  mange  yderligere  Bekræftelser 
paa  denne  Paastand  i  de  indianske  Traditioner,  deres  Sprog 
og  Kunst  for  ikke  at  nævne  de  store  videnskabelige  Opda- 
gelser, der  i  det  sidste  Aarhundrede  er  blevet  gjort  i  Mel- 
lem- og  Centralamerika;  men  Pladsen  tillader  desværre 
ikke  at  gaa  yderligere  ind  paa  dette  Emne  her. 

Men  denne  Historie  om  Yellow  Face's  Oplevelse  gør  mere 
end  blot  at  styrke  vort  Vidnesbyrd  angaaende  Mormons 
Bogs  Guddommelighed  —  —  den  bærer  Vidnesbyrd  til  os 
om  den  største  og  mest  fundamentale  Sandhed  —  — ^  at  de 
døde  lever,  og  mange  af  dem  behøver  og  længes  efter  vor 
Hjælp.  Som  det  siges  i  I.  Peter  4:  6.:  »Thi  derfor  er  Evan- 
geliet forkyndt  for  de  døde,  at  de  vel  skulde  dømmes  for 
Mennesker  i  Kødet,  men  leve  for  Gud  i  Aanden.« bli- 
ver Evangeliet  prædiket  for  dem,  der  er  døde  uden  Kend- 
skab om  det;  men  de  kan  ikke  modtage  dets  første  og  vig- 
tige Ordinancer  uden  ved  vor  Hjælp Daaben  og  de 

andre  nødvendige  Ordinancer  maa,  da  de  er  af  jordisk  Be- 
skaffenhed, udføres  for  dem  af  os  her  paa  Jorden. 

Der  er  paalagt  os  mange  store  og  vigtige  Pligter  her  i  Li- 
vet, og  det  er  ofte  vanskeligt  at  afgøre,  hvilke  af  dem,  der 
er  størst;  men  Profeten  siger:  »Det  største  og  vigtigste  An- 
svar, som  Gud  har  paalagt  os  i  denne  Verden,  er  at  søge 
efter  vore  døde,  og  yderligere:  »De  Hellige,  som  forsømmer 

at  udføre  Arbejde  til  Gavn  for  deres  døde  Slægtninge,  gør 
det  med  Fare  for  deres  eget  Liv.« 

»Det  er  ligegyldigt,  hvad  andet  vi  kan  være  kaldte  til  at 
udføre,  eller  hvad  Stilling  vi  kan  have,  eller  hvor  trofast 
vi  kan  have  arbejdet  paa  andre  Maader,  der  er  ingen  af  os, 
der  er  fritaget  for  dette  Ansvar.  Nogle  kan  maaske  tro,  at 
hvis  de  betaler  deres  Tiende,  overvæ^rer  deres  Møder  regel- 
mæssigt og  udfører  deres  andre  Pligter,  at  de  saa  har 
gjort  nok.  Vi  kan  og  skulde  udføre  alle  disse  Ting,  for  hvil- 
ke vi  vil  modtage  vor  Belønning;  men  hvis  vi  forsømmer 
den  større  og  vigtigere  Opgave  at  udføre  Arbejdet  for  vore 
døde,  saa  skal  vi  til  Trods  for  alle  vore  andre  gode  Gernin- 
ger, finde  os  selv  under  alvorlig  Fordømmelse.«  (Joseph  F. 
Smith.) 

Appellerer  disse  Ord  ikke  stærkt  til  hver  eneste  en  af  os 
Søskende  her  i  Den  danske  Mission?  Er  vi  i  Stand  til  med 
Ærlighed  at  kunne  sige,  at  vi  har  gjort  alt,  hvad  vi  kan  for 
at  opfylde  dette,  vort  største  og  vigtigste  Ansvar?  Har  vi 
fundet  og  faaet  udført  Arbejde  for  saa  megen  af  vor  Slægt, 
som  det  paa  nogen  Maade  har  været  muligt  for  os.  Gaar  vi 
til  vore  genealogiske  Møder  og  yder  vi  denne  Forening  al 
den  Støtte  vi  kan,  saa  den  kan  vokse  og  andre  igennem  den 
komme  til  Kundskab  om  dette  vidunderlige  Arbejde  at 
kunne  være  »Frelsere  paa  Zions  Bjerg«. 


Ja,  kommer  Hl  Kristus  og  bliver  fuldkomne  i  ham,  og 
fornægter  eder  selv  Alt,  hvad  der  er  ugudeligt;  og  der- 
som I  fornægter  eder  selv  Alt,  hvad  der  er  ugudeligt, 
samt  elske  Gud  af  al  eders  Magt,  Sind  og  Styrke,  da 
er  hans  Naade  tilstrækkelig  for  eder,  saa  at  I  formedelst 
den  kunde  vorde  fuldkomne  i  Kristus ;  og  dersom  I  for- 
medelst Guds  Naade  ere  fuldkomne  i  Kristus,  kunne  I 
ingenlunde  fornægte  Guds  Kraft. 

y>'Vær  ved  SKætligheden  hverandres  'tjenere,  thi  hele  Xoven  er  opfyldt  i 
eet  (Drd,  i  det:  'Du  skal  elske  din  S\^æste  som  dig  se/i'«. 

® 

Ungdommen  —  1939. 

Er  Ungdommen  af  idag  klar  til  at  løfte  Arven  efter  os 
ældre,  lyder  Spørgsmaalet  fra  Tid  til  anden. 

Er  Ungdommen  indenfor  S.  D.  H.  alt  for  optaget  med  Ad- 
spredelse —  Dans  og  Sport?  saa  de  ikke  kan  faa  Tid  til  at 
tænke  paa  det  religiøse,  end  sige  være  med  i  Arbejdet  for 
Herrens  Sag? 

Vi  skynder  os  at  berolige  vore  ældre  Sødskende.  Ung- 
dommen af  idag  er  meget  bedre  end  deres  Rygte.  Her  er 
nogle  Eks. 

En  ung  Pige  under  20  Aar  kommer  fra  Provinsen  ind  til 
København.  Hvad  gør  hun?  Søger  hun  Venner  og  Adspredelse? 
Nej,  hun  opsøger  ældre  Søstre  i  deres  Hjem,  hvor  hun  paa 
sin  Fridag  gør  Husgerningsarbejde  for  dem,  gaar  i  Byen  og 
hvad  mere  er,  hun  er  sød  og  venlig  over  for  de  Gamle.  Med 
andre  Ord  en  Solstraale  i  de  Gamles  Tilværelse.   — 

fesus  siger  :  »Arbejder  medens  det  er  Dag,  Natten  kommmer 
da  intet  Arbejde  kan  gøres.« 

En  stor  Procent  af  vor  Ungdom  er  virksom  i  vort  Kirke- 
arbejde. De  betaler  en  ærlig  Tiende,  de  holder  Visdoms- 
ordet,  de  faster  og  giver  Fasteoffer.  Ikke  er  det  forlangt  at 
de  skal  sky  Glæde  og  Fornøjelse.  »Mennesket  er  skabt  for 
at  nyde  Glæde«  ikke  alene  aandelig  ogsaa  materiel.  Som  en 
Tjener  i  Kirken  kan  jeg  udtale  min  Paaskønnelse  til  Kirkens 
aktive  Ungdom.  Maatte  de  som  endnu  ikke  er  aktive,  blive 
det,  der  ligger  stor  Tilfredshed  i  at  arbejde  for  Herrens  Sag. 

Unge !  vær  gode  ved  de  Gamle,  de  trænger  til  Jer,  I  kan 
lære  af  dem.  Den  største  Glæde  I  kan  gøre  en  Gammel  er 
at  skænke  dem  jert  Venskab. 

Ældre!  vær  forstaaende  overfor  Ungdommen,  vær  lidt 
mindre  kritisk.  Sig  et  venligt  Ord  til  de  Unge. 

Resultatet  bliver  da! 

Ingen  Adskilelse  mellem  Unge  og  Ældre  inden  for  vor 
Kirke. 

Alle  staar  vi  for  Jesu  Kristi  Kirke  af  S.  D.  H. 

E.  A. 

Den  9.  Februar  i  Aar  var  det  10  Aar  siden  M-Mændene 
blev  startet  i  København  og  dermed  i  Danmark. 

M-Mændene  begyndte  med  et  Antal  af  10  Medlemmer. 
Heraf  er  nogle  rejst  til  Amerika  andre  til  Provinsen,  saa  der 
er  kun  nogle  faa  Stykker  tilbage  her  i  København. 

Det  er  med  Stolthed  vi  ser  tilbage  paa  de  Aar  der  er  gaaet 
og  især  glæder  det  os  at  nogle  af  de  første  M-Mænd  er 
blevet  Master  M-Mænd.  Jeg  tror  at  kunde  sige  at  alle  de 
M-Mænd  som  gennem  de  lO  Aar  har  holdt  fast  ved  Arbejdet 
i  Kirken,  sender  med  Glæde  en  Tanke  til  dem,  der  var  med 
til  at  starte  denne  Organisation,  Til  Lykke  med  de  10  Aars 
Jubilæum.  Figat  H.  Breum. 

SkuespiW^dveksling. 

Rundt  omkring  i  Landets  Grene  opføres  Aar  og  Dag  mange 
gode  Skuespil  og  Sketsch.  Men  samtidig  opføres  adskillige 
mindre  gode  Stykker,  ikke  fordi  de  paagældende  Ledere 
ikke  kan  se,  at  de  ikke  er  saa  gode,  men  fordi  de  ikke  har 
bedre  Ting  ved  Haanden.  —  Dette  vil  vi  forsøge  at  raade 
Bod  paa  ved  i  Fremtiden  at  være  Mellemmand  for  Grenene 
indbyrdes.  Altsaa;  har  De  opført  et  godt  Stykke,  som  De 
synes  fortjener  Opførelse  ogsaa  andre  Steder  i  Landet,  skriv 
da  til  os,  og  meddel  os  Svar  paa  følgende; 

Stykkets  Karakter  (Drama,  Lystspil,  Farce,  religiøst  osv.) 

Stykkets  Spilletid,  Antal  Personer,  Stykkets  Titel  (herun- 
der om  Stykket  kan  opføres  uden  særlig  Tilladelse  af  For- 
fatteren, eller  om  saadan  skal  indhentes). 

Endvidere  bedes  tilføjet  under  hvilke  Forhold  og  Former 
Stykket  har  været  spillet  og  iøvrigt  hvad  der  ellers  kan  have 
Interesse.  Det  vil  saa  blive  meddelt  her  i  Bladet,  hvilke  Stykker, 
der  haves  til  Raadighed  i  hvilke  Grene. 

Endvidere:  Lad  os  vide  alt,  hvad  De  foretager  Dem  i  Deres 
Gren.  Hvad  der  har  særlig  Interesse  for  andre  Grene,  lader 
vi  gaa  i  Bladet.  Vi  kan  lære  af  hverandre.  Lad  os  bygge 
paa  hverandres  Erfaringer!  JWS, 

EKøhenhavns  ^rens  ^ndomsforening 
fyldte  den  23.  SHarts  45  fHar. 

I  den  Anledning  fejredes  Broder  Chr.  Nielsen,  som  var  med 
til  at  stifte  Foreningen,  ja  Broder  Nielsen  viser  endnu  Ung- 
domsforeningen den  største  Interesse,  saa  man  tit  med  Glæde 
ser  ham  som  Taler  ved  Ungdomsmøderne. 

/iar  I  hørt  om  det? 

Et  Vidnesbyrd, 


Selve  Livet  og  vore  Handlinger  skulde  vidne  om  Jesu 
Kristi  Evangelium  og  dets  Resultater  i  Medlemmernes  Liv 
og  Levned.  Jeg  har  aldrig  mistet  noget  i  denne  Verden  ved 
at  adlyde  Guds  Love.  Jeg  har  aldrig  mistet  noget  i  min 
Egenskab  af  Senator  for  de  Forenede  Stater  ved  ikke  at 
hengive  mig  til  de  Ting,  der  er  forbudt  af  min  Kirke.  Jeg 
har  aldrig  i  mit  Liv  drukket  Spiritus,  og  jeg  har  heller  al- 
drig røget.  Jeg  har  aldrig  fundet  det  nødvendigt  at  gøre 
disse  Ting  for  at  vinde  de  Menneskers  Respekt  og  Gunst, 
der  bruger  disse  Ting.  Tværtimod  ønsker  jeg  at  bevidne, 
at  der  ikke  har  været  noget,  for  hvilket  jeg  er  blevet  re- 
spekteret og  æret  mere  end  min  Hengivenhed  for  den  Tro, 
jeg  har.  Jeg  kan  tilføje  religiøs  Tro  og  moralsk  Tro,  hvil- 
ken sidste  er  en  meget  væsentlig  Del  af  vore  Lærdomme 
som  en  Kirke.  Jeg  tror  ikke,  der  er  noget  hæderligt  Kald, 
hvortil  et  Menneske  kan  kaldes,  enten  det  er  i  det  privates 
eller  det  offentliges  Tjeneste,  hvor  han,  for  at  have  Frem- 
gang og  Held  maa  bryde  Guds  Love.  Der  er  ikke  nogen 
Nødvendighed  for  det,  og  jeg  ønsker  at  sige,  at  naarsom- 
helst  Folk,  der  ved,  at  Kirkens  Love  forbyder  visse  Hand- 
linger, ser  et  Medlem  af  Kirken  krænke  dem,  i  Stedet  for 
at  vinde  Menneskers  Respekt,  mister  han  den  ved  et  saa- 
dant  Brud.  —  Apostel  Reed  Smoot. 


Dette  Guds  Værk  besidder  i  sig  selv  Principper  af  en 
naturlig  Styrke,  der  vil  sætte  det  i  Stand  til  at  klare  en- 
hver Storm,  overleve  alt  Had,  som  er  født  af  Uvidenhed  og 
Fordom,  og  vil  dog  vise  sig  selv  at  være,  hvad  det  virkelig 
er.  Guds  Kraft  til  Frelse  for  alle  dem,  som  tror  og  adlyder 
det.  —  Brigham  H.  Roberts. 


Den  danske  Missions  Historie 


(Fortsat) 
I  Mellemtiden  var  hans  Ven  Larsen  vendt  tilbage  til  Ber- 
gen fra  sin  Fiskeri-Ekspedition  og  var  paa  Vej  til  Køben- 
havn. Ældste  Petersen  gjorde  sig  rede  til  at  tage  med  ham. 
De  sejlede  fra  Bergen  i  sidste  Halvdel  af  Marts  og  kom  til 
København  omkring  den  1.  April  1852.  Kort  efter  Ankom- 
sten til  København  blev  Skipper  Svend  Peter  Larsen,  som 
gennem  sit  Bekendtskab  med  Ældste  Hans  F.  Petersen  paa 
Rejsen  var  blevet  omvendt,  døbt  af  Ældste  Andreas  Ågren 
og  fik  Haandspaalæggelse  af  Ældste  John  E.  Forsgren. 
Dette  fandt  Sted  den  2.  April  1852.  Fire  Dage  senere  (6. 
April)  blev  Skipper  Larsens  Hustru,  Bethine  Radine  Lar- 
sen, som  havde  ledsaget  Manden  paa  Rejsen,  døbt  i  Køben- 
havn. Paa  denne  Maade  blev  Svend  P.  Larsen  og  hans  Hu- 
stru ved  deres  Tilbagerejse  til  Norge  de  første  Sidste  Dages 
Hellige  i  Fredrikstad. 

Knud  H.  Bruun,  Jens  Jørgensen,  Ole  C.  Nielsen  og  Johan 
Swenson,  der  var  Missionærer  paa  Falster,  og  som  tidligere 
havde  været  Genstand  for  megen  Forfølgelse,  holdt  et  Møde 
i  en  anset  Gaardejers  Hjem  i  Falkerslev  d.  20.  Januar  1852, 
og  medens  Broder  Nielsen  læste  i  Johannes  Evangelium, 
blev  Mødet  afbrudt  af  en  Pøbelsværm,  hvoriblandt  der  var 
en  Præst.  Lysene  blev  blæst  ud  og  Brødrene  overfaldet  paa 
brutal  Vis.  Især  blev  Ældste  Bruun  slemt  medtaget,  idet 
han  blev  slaaet  i  Jorden,  overtrampet  og  hevet  gennem  flere 
Værelser  ud  i  Gaarden;  hans  Jakke  blev  revet  i  Stykker  i 
Ryggen,  og  han  led  et  stort  Blodtab.  Nogle  af  Pøbelen  fore- 
slog, at  han  skulde  kastes  i  Brønden,  men  da  Landsbylæ- 
reren lagde  sig  imellem,  blev  de  uenige  og  begyndte  at  stri- 
des indbyrdes  med  det  Resultat,  at  Broder  Bruun  undslap. 
I  nogen  Tid  derefter  plagedes  han  af  ulidelige  Smerter,  men 
ved  Søskendes  Tro  og  Bønner  blev  han  helbredet  og  fort- 
satte sit  Missionærarbejde. 

Indtil  Begyndelsen  af  1852  var  Emigrationsspørgsmaalet 
næppe  blevet  omtalt  af  Missionærerne,  men  efterhaanden 
begyndte  det  at  gaa  op  for  de  Hellige  gennem  den  Hellig- 
aand,  som  de  havde  modtaget  efter  Daaben,  at  det  var  en 
Indsamlingshusholdning,  og  Ældsterne  havde  derfor  ingen 
Vanskelighed  ved  at  prædike  denne  Lære.  De  skandinaviske 
Hellige  var  lige  saa  ivrige  efter  at  dele  Skæbne  med  de  Hel- 
lige i  Amerika,  som  de  Hellige  i  England  og  andre  Steder 
i  Verden  havde  været  det.  Da  et  stort  Selskab  Søskende  be- 
redte sig  paa  at  emigrere  fra  England  i  Februar  1852,  skrev 

Apostel  Franklin  D.  Richards,  som  præsiderede  over  Den 
britiske  Mission,  til  Præsident  Erastus  Snow,  at  hvis  nogle 
af  de  Hellige  i  Den  skandinaviske  Mission  ønskede  at  rejse 
til  Zion,  kunde  de  slutte  sig  til  det  Selskab.  Da  Ældste 
Snow  bekendtgjorde  dette  nogle  faa  Dage  før  den  beram- 
mede Tid,  da  Emigranterne  skulde  rejse  fra  England,  fandt 
han  ni  Personer,  som  var  rede  til  at  rejse.  I  Hast  ordnede 
de  deres  Sager  og  paabegyndte  deres  lange  Rejse  den  31. 
Januar  1852. 

Navnene  paa  disse  tørste  ni,  der  viste  sig  at  være  For- 
løbere for  Titusinder  af  Hellige,  der  siden  har  tilbagelagt 
den  lange  Vej  fra  Danmark,  Sverige  og  Norge  til  Bjergenes 
Dale,  var:  Rasmus  Petersen,  Hustru  og  Barn,  Conrad  Emil 
Edward  Schvaneveldt,  Hustru  og  to  Børn  og  to  ugifte  MaMid 
Wilhelm  Knudsen  og  Niels  Olsen.  De  rejste  med  Postvogn 
fra  København  til  Korsør  og  benyttede  Fæ'rge  over  Store- 
bælt og  Lillebælt;  de  rejste  saa  gennem  Slesvig  med  Post- 
vogn til  Rendsborg,  hvortil  de  ankom  om  Aftenen  den  2. 
Februar.  Den  følgende  Dag  fortsatte  de  Rejsen  med  Jern- 
banen til  Altona,  hvor  Ældste  George  P.  Dykes  var  for  at 
tage  imod  dem.  Efter  at  han  havde  inviteret  dem  til  Mid- 
dag, førte  han  dem  ombord  paa  Damperen  »John  Bull«, 
som  den  4.  om  Morgenen  afsejlede  til  London,  hvor  den 
ankom  om  Aftenen  den  5.  Efter  megen  Søgen  i  London 
lykkedes  det  omsider  det  lille  Selskab  af  Udlænidinge  at 
komme  i  Forbindelse  med  Ældste  Jacob  Gates,  som  præ- 
siderede over  London  Konference  (Distrikt)  og  til  hvem 
de  havde  en  Introduktionsskrivelse  fra  Apostel  Erastus 
Snow.  Ældste  Gates  ydede  dem  den  nødvendige  Hjælp  og 
hjalp  dem  til  at  fortsætte  Rejsen  med  Jernbanen  til  Liver- 
pool den  7.  Da  de  ankom  der  fik  de  at  vide,  at  de  var  kom- 
met for  sent  til  at  sejle  med  »Ellen  Marie«,  som  det  havde 
været  deres  Agt,  for  dette  Skib  var  netop  sejlet  samme  Dag. 
Derfor  maatte  det  lille  Selskab  vente  i  Liverpool  over  en 
Maaned,  førend  der  tilbød  sig  en  Lejlighed  til  at  sejle  med 
et  andet  Skib.  Broder  Rasmus  Petersen  blev  opholdt  en 
Dag  i  London  for  at  faa  Bagagen  gennem  Tolden,  I  Mellem- 
tiden ankom  Ældste  Snow  til  Liverpool  med  endnu  nitten 
skandinaviske  Emigranter,  og  sammen  med  dem  paabe- 
gyndte de  ni  første  Rejsen  over  Atlanterhavet  paa  Skibet 
»Italy«  den  IL  Marts  1852. 

Paa  Grund  af  Apostel  Erastus  Snows  forestaaende  Af- 
rejse blev  der  afholdt  en  Konference  i  Den  skandinaviske 
Mission  i  København,  der  begyndte  Fredag  den  20.  Februar 
og  afsluttedes  Søndag  den  22.  Februar  1852. 

Der  blev  under  denne  Konference  udført  mange  vigtige 
Forretninger  i  Medlemmernes  Interesse  og  for  Guds  Værks 

videre  Fremgang  i  Skandinuvieii.  Ældslc  John  E.  Forsgrcn 
blev  beskikket  til  at  præsidere  over  Den  skandinaviske 
Mission  efter  Præsident  Snows  Afrejse,  og  Ældsterne  Pe- 
ter O.  Hansen  og  Hans  Peter  Jensen  beskikkedes  til  at  vir- 
ke som  hans  Raadgivere.  Formaalet  med  Perpetual  Emi- 
grating  Fund  (Emigrationsfondet),  der  fornylig  var  blevet 
oprettet  i  Zion  og  Den  britiske  Mission,  blev  forklaret 
Søskende,  og  det  blev  foreslaaet  at  oprette  Afdelinger  af 
omtalte  Fond  i  de  forskellige  Grene  og  Distrikter  i  Mis- 
sionen, Dette  Forslag  blev  modtaget  med  karakteristisk 
Redebonhed  af  de  forsamlede  Hellige,  og  en  Grmidvold  blev 
straks  lagt  ved  Gaver  til  Beløb  af  flere  hundrede  Kroner. 
Det  blev  besluttet  at  ansøge  Kongen  om  Oprejsning  for 
den  Forfølgelse  og  Forurettelse,  som  de  Hellige  havde  lidt 
ved  Pøbeloverfald  forskellige  Steder  i  Landet,  og  som  Lan- 
dets Øvrighed  ikke  havde  taget  Notits  af,  endskønt  der  var 
blevet  indsendt  Klager,  dokumenteret  ved  Vidner.  Der  blev 
derfor  valgt  en  Komité,  der  skulde  fremføre  dette  Andra- 
gende for  Kongen  personlig. 

Under  denne  vigtige  Konference  blev  mange  Brødre  kal- 
det til  at  gaa  paa  Mission  i  nye  Dele  af  Missionen.  Æld- 
sterne Anders  W.  Winberg,  Niels  Capson  og  Ola  Nilson 
blev  beskikket  til  at  arbejde  i  det  sydlige  Sverige.  Ældste 
Hans  Peter  Jensen  blev  ordineret  til  Højpræst  og  kaldt  paa 
Mission  til  Norge,  hvor  allerede  nogle  faa  var  blevet  døbt. 
Johan  F.  F.  Dorius  blev  ordineret  til  Ældste  og  beskikket 
til  at  arbejde  som  Missionær  i  Aalborg  Konference. 

Under  Konferencen  gav  Apostel  Snow  mange  værdifulde 
Instruktioner  til  de  Hellige  i  Almindelighed  og  til  Præste- 
dømmet i  Særdeleshed.  Han  anbefalede  Søskende  at  fore- 
lægge deres  Klager  for  Kongen  og  for  den  indkaldte  Rigs- 
dag, at  disse  kunde  blive  holdt  ansvarlige  for  Gud,  hvis 
de  forsømte  deres  Pligt  overfor  de  Hellige.  Det  blev  under 
Konferencen  oplyst,  at  mere  end  syv  Hundrede  var  blevet 
døbt  siden  Evangeliets  Forkyndelse  i  Skandinavien.  Denne 
glimrende  Konference  blev  afholdt  i  en  stor  Sal  paa  »Hotel 
du  Nord«  i  København. 

Tirsdag  den  24,  Februar  1852  arrangerede  Søskende  en 
Afskedsfest  til  Ære  for  deres  elskede  Apostel  Erastus 
Snow.  En  smuk  og  rummelig  Sal  var  i  Dagens  Anledning 
blevet  lejet  i  »Hotel  du  Nord«  og  blevet  dekoreret  med  pas- 
sende Mottoer,  blandt  hvilke  var  et  »Herrens  Løve«,  som 
glædede  Broder  Snow  meget.  Der  blev  ved  den  Lejlighed 
vist  ham  mange  Tegn  paa  ren  og  hengiven  Kærlighed,  ikke 
i  Juveler  og  Gaver  af  stor  Værdi,  men  ved  ægte  Paaskøn- 
nelse  af  hans  Mission  og  de  evige  Velsignelser,  han  havde 
skænket  dem  ved  at  bringe  dem  Evangeliet  i  dets  Renhed 

og  Myndighed.  En  storartet  Banket,  der  var  blevet  arran- 
geret, overværedes  af  ca.  tre  Hundrede  Gæster,  og  mango 
af  Søskende  sagde,  at  det  var  den  lykkeligste  Dag  i  deres 
Liv.  Den  blev  altid  erindret  af  dem,  som  deltog  i  den.  At 
denne  Kærlighed  til  Apostel  Snow  ikke  hensygnede  ved 
hans  Afrejse  blev  afgivet  Bevis  paa  ved  en  senere  Lejlig- 
hed af  lignende  Art,  da  Ældste  John  E.  Forsgren  skulde 
rejse  med  et  stort  Selskab  af  Hellige  til  Zion  og  en  Fest 
blev  arrangeret  af  Venner.  Ved  denne  Lejlighed  kompone- 
rede en  af  de  unge  Søskende  en  Sang,  der  blev  sunget  med 
megen  Følelse  og  Aand  til  en  velkendt  national  Melodi, 
og  hvori  der  blev  sendt  kærlige  Hilsener  til  den  elskede 
Apostel  i  Zion  fra  de  Hellige  i  Skandinavien. 

Efter  at  have  afsluttet  sit  Arbejde  i  Skandinavien  sejlede 
Erastus  Snow  fra  København  den  4.  Marts  1852,  ledsaget 
af  nitten  emigrerende  Søskende,  hvis  Navne  var:  Ole  Ul- 
rick  Christian  Mønster  (en  af  de  første  femten  Personer, 
der  blev  døbt  i  Danmark),  Hustru  og  Barn;  Christian  Hil- 
dur Råven,  Hustru  og  tre  Børn;  Niels  Jensen,  Hustru  og 
et  Barn;  Frederik  Petersen,  Ferdinand  F.  Hansen,  Hans 
Hansen,  Carl  Jørgensen,  Bertha  S.  Hansen,  Augusta  Dorius, 
Cecilie  Jørgensen  og  Johanne  Andersen.  Selskabet  sejlede 
fra  København  til  Kiel;  derfra  rejste  de  med  Tog  til  Al- 
tona,  med  Damper  fra  Hamborg  til  Hull  i  England  og  der- 
fra med  Tog  til  Liverpool,  hvortil  de  ankom  den  8.  Marts 
og  traf  de  før  omtalte  ni  Personer,  som  ventede  paa  dem. 
Apostel  Snovs^,  som  havde  vigtige  Forhandlinger  i  England, 
før  han  rejste  tilbage,  overdrog  Ole  U.  C.  Mønster  Ledelsen 
af  det  lille  Selskab  danske  Hellige,  der  nu  talte  28  Sjæle 
og  sørgede  for,  at  de  velbeholdne  kom  ombord  i  Damperen 
»Italy«,  ombord  paa  hvilken  de  sejlede  fra  Liverpool  den 
11.  Marts  1852.  Efter  en  lykkelig  Overfart,  ankom  de  til 
New  Orleans  den  10.  Maj  1852  og  naaede  Kanesville  (nu 
Council  Bluffs),  Iowa,  i  god  Behold.  Der  blev  de  igen  mødt 
af  deres  elskede  Apostel  Erastus  Snow,  som  var  naaet  der- 
til fra  New  York,  og  i  Begyndelsen  af  Juli  1852  paabe- 
gyndte de  28  Danskere  sammen  med  et  stort  Selskab  Hel- 
lige under  Anførsel  af  Eli  B.  Kelsey  Rejsen  over  Sletterne 
med  Oksespand;  de  kom  til  Salt  Lake  City  den  16.  Okto- 
ber 1852. 

Dødsfald  i  Amerika. 


En  velkendt  og  anset  Dansker,  Ældste  Ejnar  Thomsen, 
afgik    ved    Døden    i    Salt    Lake  City  den   12.  Februar   1939. 

Broder  Thomsen,  der  er  Søn 
af  Broder  og  Søster  Emil  Thom- 
sen, Silkeborg,  blev  født  den  15. 
Maj  1908  og  blev  saaledes  kun 
30  Aar  gammel. 

Ejnar  Thomsen  levede  og 
døde  som  en  trofast  Sidste  Dages 
Hellig,  der  i  alle  Livets  Forhold 
stræbte  efter  at  øve  Sandhed 
og  gøre  Ret.  Det  er  maaske 
vanskeligt  for  os  at  forstaa,  at 
denne  unge  Mand  skulde  for- 
lade denne  Prøvestand  i  en  saa 
ung  Alder  fra  en  sørgende  Hustru 
og  to  smaa  Børn.  Hans  Hustru 
er  fra  Esbjerg  og  kendt  der 
under  sit  Pigenavn,  Rigmor  Aae. 
Søster  Thomsen  har  i  et  Brev 
til  sine  Svigerforældre  bl.  a.  skrevet  disse  smukke  Ord.  »Jeg 
kunde  ikke  forstaa,  hvorfor  lille  Ejnar  skulde  gaa  væk  fra 
os  saa  tidligt,  for  jeg  ved,  at  der  ikke  fandtes  et  lykkeligere 
Hjem  i  hele  Verden  end  vort,  og  vi  trængte  saadan  til  ham; 
Ejnar  var  en  af  de  bedste  Mænd  i   Verden.« 

Et  smukkere  Eftermæle  kan  der  vist  ikke  gives  noget 
Menneske,  og  vor  dybeste  Sympati  og  Medfølelse  samler  sig 
om  Broder  Thomsens  unge  Hustru  og  deres  to  smaa  Børn 
samt  Familien  Thomsen  i  Silkeborg  i  denne  Sorgens  Tid. 
Gud  velsigne  dem  alle!  Ære  være  Ejnar  Thomsens  Minde! 


Ejnar  Thomsen. 


Fra  Missionsmarken. 


DØDSFALD  I  SLAGELSE. 

(Søster  Alma  Jensine  Fischer  døde  den  2.  Marts  1939  og  blev 
begravet  Tirsdag  den  7.  Marts.  En  Del  Venner  og  Familie  var 
til  Stede.  Kisten  var  smukt  pyntet  med  Blomster,  Begravelsen 
blev  holdt  under  Ledelse  af  Missionær  R.  Earl  Sørensen.  — 
Søster  Fischer  døde  som  en  trofast  Sidste  Dages  Hellig.  Hun  blev 
født  den  19.  August  18G6  og  blev  døbt  i  Juli  1897  af  O.  Jensen. 
Hun  var  afholdt  af  alle,  som  hun  kom  i  Berøring  med. 


